A BIZOTTSÁG 1283/2005/EK RENDELETE
(2005. augusztus 3.)
a csatlakozási okmány 10. jegyzőkönyvének 2. cikke szerinti rendszerről szóló 866/2004/EK tanácsi rendelet I. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány Ciprusról szóló 10. jegyzőkönyvére (1),
tekintettel a csatlakozási okmány 10. jegyzőkönyvének 2. cikke szerinti rendszerről szóló, 2004. április 29-i 866/2004/EK tanácsi rendeletre (2) és különösen annak 9. cikkére,
mivel:
(1)
A 866/2004/EK tanácsi rendelet I. melléklete rögzíti azon átkelőhelyek jegyzékét, amelyeken keresztül a személyek és az áruk átléphetik a Ciprusi Köztársaság kormányának tényleges ellenőrzése alá eső területek és Ciprusi Köztársaság kormányának tényleges ellenőrzésén kívül eső területek közötti határvonalat.
(2)
Mivel megállapodás született a Kato Pyrgos-i és kokkinai új átkelőhelyek megnyitásáról, szükséges az I. melléklet kiigazítása.
(3)
A Ciprusi Köztársaság kormánya beleegyezését adta ehhez a kiigazításhoz.
(4)
A Ciprusi Török Kereskedelmi Kamarával ez ügyben konzultációt folytattak,
ELFOGADTA EZT A RENDELETET:
1. cikk
A 866/2004/EK rendelet I. melléklete helyébe a következő szöveg lép:
„I. MELLÉKLET
A 2. cikk (4) bekezdésében említett átkelőhelyek jegyzéke
-
Agios Dhometios
-
Astromeritis - Zodhia
-
Kato Pyrgos - Karavostasi
-
Kato Pyrgos - Kokkina
-
Kokkina - Pachyammos
-
Ledra Palace
-
Ledra Street”.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. augusztus 3-án.